CELEX: C2005/106/65
Language: sk
Date: 2005-04-30 00:00:00
Title: Vec T-62/05: Žaloba podaná dňa 15. februára 2005: Lotto Sport Italia S.p.A. proti Úradu pre harmonizáciu vnútorného trhu (ochranné známky a vzory)

30.4.2005   
            
            
               SK
            
            
               Úradný vestník Európskej únie
            
            
               C 106/31
            
         Žaloba podaná dňa 15. februára 2005: Lotto Sport Italia S.p.A. proti Úradu pre harmonizáciu vnútorného trhu (ochranné známky a vzory)
   (Vec T-62/05)
   (2005/C 106/65)
   Jazyk žaloby: angličtina
   Lotto Sport Italia S.p.A., so sídlom v Trevise (Taliansko), v zastúpení: S. Feltrinelli a G. Brogi, advokáti, podal dňa 15. februára 2005 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (ochranné známky a vzory).
   Ďalším účastníkom konania pred odvolacím senátom bol Lotos Brillen Vertriebs-GmbH, so sídlom v Eisingene (Nemecko).
   Žalobca navrhuje, aby Súd prvého stupňa:
   
               —
            
            
               zrušil rozhodnutie štvrtého odvolacieho senátu zo 7. októbra 2004 vo veci R 572/2003-4,
            
         
               —
            
            
               vyslovil, že prihlasovaná ochranná známka nie je, v rozsahu, v akom sa týka tovarov spadajúcich pod triedu 9, konkrétne „športových okuliarov vyrobených z iného ako drahého materiálu“, zameniteľná s OZS č. 610 642 a medzinárodnou ochrannou známkou č. 447 179 namietateľa.
            
         
               —
            
            
               nariadil náhradu trov týchto konaní.
            
         Žalobné dôvody a hlavné tvrdenia
   
               Prihlasovateľ ochrannej známky Spoločenstva:
            
            
               Lotto Sport Italia S.p.A.
            
         
               Dotknutá ochranná známka Spoločenstva:
            
            
               Obrazová ochranná známka „Lotto“ pre tovary v triedach 3, 9 a 16 (okuliare, rámy na okuliare, puzdrá na okuliare, retiazky na okuliare, šnúrky na okuliare, šošovky na okuliare, ďalekohľady <optika, ...>) – prihláška č. 1 443 183
            
         
               Majiteľ ochrannej známky alebo označenia namietaného v konaní o námietkách:
            
            
               Lotos Brillen Vertriebs GmbH
            
         
               Namietaná ochranná známka alebo označenie:
            
            
               Slovná ochranná známka Spoločenstva a medzinárodná ochranná známka pre tovary v triedach 9, 14 a 18 (optické prístroje a nástroje, okuliare, rámy na okuliare –predovšetkým kovové, drahé kovy a ich zliatiny, koža a imitácie kože, ...) – zápis OZS č. 610 642
            
         
               Rozhodnutie námietkového oddelenia:
            
            
               Zamietnutie prihlášky ochrannej známky pre namietané tovary, teda tovary v triede 9
            
         
               Rozhodnutie odvolacieho senátu:
            
            
               Zamietnutie odvolania
            
         
               Žalobné dôvody:
            
            
               Porušenie článku 8 ods. 1 písm. b) nariadenia Rady č. 40/94